پدماوت (2018ء فلم)

پدماوت 2018 میں بھارت میں آنے والی تاریخی رزمیہ فلم ہے۔ یہ فلم پدماوتی پر بنائی گئی ہے۔ اسے بھارت کے معروف ہدایت کار سنجے لیلا بھنسالی بنا رہے ہیں۔ اس فلم کے مرکزی کرداروں میں شاہد کپور، دیپیکا پڈوکون اور رنوریر سنگھ شامل ہیں۔ یہ سہ جہتی فلم جنوری 2018 میں نمائش کے لیے پیش کی جائے گی۔

کردار 
دیپیکا پڈوکون بطور پدماوتی – 13 صدی عیسوی کی  افسانوی راجپوت ملکہ،پدما وت کے مطابق وہ میواڑ کے راجپوت بادشاہ رتن سنگھ (المعروف رتن سین) کی بیوی تھی۔ ملکہ کے حسن کے قصے سن کر سلطان علاؤ دین خلجی رتن سنگھ کے دار الحکومت چتور کا محاصرہ کر لیتا ہے تاکہ ملکہ کو قید کر سکے۔
شاہد کپور بطور راول رتن سنگھ – میواڑ سلطنت میں گوہیلا (Guhila) خاندان کے آخری راجپوت حکمران، جنہیں علاؤ الدین خلجی کی فوج نے چتوڑ کے قلعے کے محاصرے کے دوران میں شکست دی۔
رنویر سنگھ بطور علا الدین خلجی – سلطنت دہلی کے ترک افغان حکمران تھے۔ وہ خلجی خاندان کے دوسرے طاقتور ترین حکمران تھے ۔ فلم کے مطابق وہ چتور کے قعلے کا محاصرہ کر کے رانی پدماوتی کو اپنی خواہشات کی تکمیل کے لیے حاصل کرنا چاہتے ہیں۔ علاؤ الدین خلجی نے اپنے چچا کو قتل کر کے تخت پر قبضہ کیا تھا۔
ادیتی راؤ حیدری بطور مہرالنساء۔ علاؤ الدین خلجی کی بیوی
رضا مراد بطور جلال الدین خلجی ۔ –خلجی خاندان کے پہلے بادشاہ تھے۔ علاؤ الدین خلجی اُن کا بھتیجا اور داماد تھا۔ جسے صوبہ اودھ میں کڑہ کا حاکم مقرر کیا تھا۔ علاؤ الدین نے دکن میں واقع دیوگری پر حملہ کر کے اسے فتح کیا تھا۔ جب جلال الدین اپنے بھتیجے کی فتح کی خبر سن کر ملاقات کے لیے آیا تو علاؤ الدین نے اسے قتل کر دیا اور پھر اس کے تمام خاندان کا خاتمہ کر کے خود بادشاہ بن گیا
جم سربھ بطور ملک کافور۔ وہ علاؤ الدین خلجی کے مشہور خواجہ سرا غلام جنرل تھے۔
انوپریا گوئنکا بطور نغماتی۔ پدما وت کے مطابق راجا رتن کی پہلی بیوی تھی۔ پدماوت کے مطابق اُن کے پدماوتی سے تعلقات زیادہ بہتر نہیں تھے لیکن علاؤ الدین خلجی کے قلعہ فتح کرنے کے بعد نغماتی نے پدماوتی کے ساتھ ہی جوہر کی رسم ادا کی یعنی وہ پدما وتی کے ساتھ ہی آگ میں کود گئی تھی۔

ریلیز 
یہ فلم 1 دسمبر 2017 کو روایتی 2 ڈی اور 3 ڈی میں ریلیز کی جائے گی۔ پیراماؤنٹ اسے دنیا کے 90 ممالک میں ریلیز کرے گا۔

تنازعات 
فلم مکمل ہونے سے پہلے ہی تنازعات کا شکار ہو گئی ہے۔ فلم کی شوٹنگ کی دوران میں انتہا پسندوں نے اس کے سیٹ کو بھی آگ لگا دی۔اس سے قبل فلم پدما وتی کے ڈائریکٹر سنجے لیلا بھنسالی پر قاتلانہ حملہ بھی کیا گیا تھا، ریاست مہاراشٹرا کے شہر کولہا پور میں انتہا پسند ہندوؤں نے فلم کے سیٹ پر حملہ کرکے اسے آگ لگا دی تھی۔ فلم پر احتجاج کرنے والوں کا کہنا ہے کہ فلم میں تاریخی حقائق کو مسخ کیا گیا ہے، فلم ساز سنجے لیلا بھنسالی نے حقائق اور تاریخ کے ساتھ چھیڑ چھاڑ کی ہے جسے ہم کسی صورت برداشت نہیں کرینگے۔ ایک انتہا پسند ہندو تنظیم نے فلم میں کام کرنے پر فلم کی ہیروئن کے سر کی قیمت 5 کروڑ روپے رکھ دی ہے۔

حوالہ جات

بیرونی روابط 

 
 پدما وتی بالی وڈ ہنگامہ پر
 پدما وتی فیس بک صفحہ

2010ء کی دہائی کی ہندی فلمیں
2018ء کی تھری ڈی فلمیں
2018ء کی ڈراما فلمیں
آئی میکس فلمیں
اردو زبان کی فلمیں
افغانستان میں سیٹ فلمیں
ایک آئٹم نمبر والی فلمیں
بھارتی تاریخی فلمیں
بھارتی رزمیہ فلمیں
بھارتی فلمیں
تیرہویں صدی میں ہونے والے واقعات پر فلمیں
راجستھان میں عکس بند فلمیں
راجستھان میں ہونے والے واقعات پر فلمیں
رانی پدماوت کی ثقافتی عکاسی
سنجے لیلا بھنسالی کی ہدایت کاری میں بننے والی فلمیں
قدیم بھارت پر بنی فلمیں
نظموں پر مبنی فلمیں
Short description is different from Wikidata
بھارتی تھری ڈی فلمیں